CELEX: 62007CA0442
Language: sk
Date: 2008-12-09 00:00:00
Title: Vec C-442/07: Rozsudok Súdneho dvora (veľká komora) z  9. decembra 2008 (návrh na začatie prejudiciálneho konania, ktorý podal Oberster Patent- und Markensenat – Rakúsko) – Verein Radetzky-Orden/Bundesvereinigung Kameradschaft Feldmarschall Radetzky (Ochranné známky — Smernica 89/104/EHS — Článok 12 — Výmaz — Označenia zapísané neziskovou organizáciou — Pojem riadne používanie ochrannej známky — Charitatívne činnosti)

21.2.2009   
            
            
               SK
            
            
               Úradný vestník Európskej únie
            
            
               C 44/17
            
         Rozsudok Súdneho dvora (veľká komora) z 9. decembra 2008 (návrh na začatie prejudiciálneho konania, ktorý podal Oberster Patent- und Markensenat – Rakúsko) – Verein Radetzky-Orden/Bundesvereinigung Kameradschaft „Feldmarschall Radetzky“
   (Vec C-442/07) (1)
   
   (Ochranné známky - Smernica 89/104/EHS - Článok 12 - Výmaz - Označenia zapísané neziskovou organizáciou - Pojem „riadne používanie“ ochrannej známky - Charitatívne činnosti)
   (2009/C 44/28)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Oberster Patent- und Markensenat
   Účastníci konania pred vnútroštátnym súdom
   
      Žalobca: Verein Radetzky-Orden
   
      Žalovaný: Bundesvereinigung Kameradschaft „Feldmarschall Radetzky“
   Predmet veci
   Návrh na začatie prejudiciálneho konania – Oberster Patent- und Markensenat – Výklad článku 12 ods. 1 prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok (Ú. v. ES L 40, 1989, s. 1; Mim. vyd. 17/001, s. 92) – Ochranné známky používané neziskovým spolkom na písomnostiach, na reklamných materiáloch a vo forme odznakov v rámci jeho činnosti, ktorej účelom je udržiavanie vojenských tradícií a zbieranie a rozdeľovanie darov – Kvalifikácia takéhoto používania ako „skutočné používanie“ spôsobilé zachovať práva, ktoré sú spojené s ochrannou známkou
   Výrok rozsudku
   Článok 12 ods. 1 prvej smernice Rady 89/104/EHS zo 21. decembra 1988 o aproximácii právnych predpisov členských štátov v oblasti ochranných známok sa má vykladať v tom zmysle, že ochranná známka je riadne používaná vo vzťahu k verejnosti, keď ju používa nezisková organizácia v oznamoch o podujatiach, obchodnej korešpondencii a reklamných materiáloch a jej členovia používajú ochrannú známku pri zbieraní a rozdeľovaní darov takým spôsobom, že nosia odznaky znázorňujúce túto ochrannú známku.
   
      (1)  Ú. v. EÚ C 283, 24.11.2007.